E 2002 eo bet muzuliet gant an Deskadurezh Stad live e brezhoneg  komzet ha skrivet skolidi an teir hentenn divyezhek (Divyezh, Dihun ha Diwan).  Pres a oa warnomp kaout an disochoù.   Dre forzh goulenn hon eus bet anezhe e miz here 2005. Disochoù bugale Diwan war ar brezhoneg a zo mat koulz dre skrid ha dre gomz pa eo bet tizhet arnodennoù kompren dre gomz gant 96 % dioute hag an arnodennoù ezteurel dre gomz gant 82 %.